**Грамадзянскасць –**інтэгратыўная якасць асобы, арыентаванай на годнае, адказнае і сацыяльна значнае выкананне сацыяльных роляў.

**Інтэграцыя культурная –**стан унутранай цэласнасці культуры і ўзгодненасці паміж рознымі яе элементамі, а таксама працэс, вынікам якога з’яўляецца такое ўзаемадзеянне.

**Ментальнасць –**розум, мысленне, вобраз думак, душэўны склад.

**Менталітэт -** звычкі свядомасці і стэрэатыпы паводзін, якія самімі людзьмі не ўсведамляюцца, але ляжаць у аснове іх светапогляду. Гэта глыбінная і ўстойлівая структура любой культуры, якая ўключае ў сябе калектыўную свядомасць і бессвядомаснае.

**Народ –**суб’ект гісторыі; сукупнасць класаў і сацыяльных груп грамадства; насельніцтва краіны, якое характарызуецца адзінствам генэзіса, мовы, рэлігіі і мастацкіх традыцый.

**Народнасць –**гістарычны тып этнасу, які наступны за племем і папярэдні нацыі; узнікае ў выніку змяшэння плямёнаў і ўтварэння племяннях саюзаў.

**Нацыяналізм –**ідэалогія, грамадская псіхалогія, палітыка і грамадская практыка, сутнасцю якіх з’яўляюцца ідэі нацыянальнай выключнасці, абасобленасці, знявагі і недаверу да другіх нацый і народнасцяў.

**Нацыя –**гістарычны тып этнасу, які ўяўляе сабой сацыяльна-эканамічную цэласнасць, якая складваецца і ўзнаўляецца на аснове дзяржаўнасці, агульнасці тэрыторыі, эканамічных сувязяў, мовы, некаторых асаблівасцей культуры, псіхалагічнага складу і самасвядомасці.

**Патрыятызм –**сістэма ведаў, каштоўнасцей, практычных дзеянняў асобы, грамадства і дзяржавы, накіраваных на развіццё, росквіт і забеспячэнне нацыянальнай бяспекі Рэспублікі Беларусь; светапогляд і глыбокае пачуццё любові да сваёй Айчыны, гатоўнасць абараняць яе.

**Самаідэнтыфікацыя –**сацыяльна-псіхалагічны працэс, які ўяўляе сабой усведамленне сацыяльнай групай сваёй тоеснасці (адзінства ўсіх членаў на аснове якіх-небудзь прыкмет), а асобным індывідам – сваёй прыналежнасці да пэўнай групы.

**Самасвядомасць –**індывідуальна-псіхалагічны і сацыяльна-псіхалагічны працэс асэнсавання чалавекам або сацыяльнай групай сваіх уласцівасцей, якасцей, стану ў сістэме грамадскіх адносін, інтарэсаў, ідэалаў, каштоўнасцей.

**Традыцыя –**спосаб перадачы этнічнага вопыту ад аднаго пакалення да другога ў выглядзе звычаяў, парадкаў, правіл паводзін.

**Этнічная ідэнтыфікацыя –**прылічэнне сябе да групы людзей пэўнай нацыянальнасці.

**Этнакультурная ідэнтычнасць –**працэс атаясамлення індывідам сябе з этнічнай грамадскасцю, які дазваляе яму засвоіць неабходныя стэрэатыпы паводзін, патрабаванні да асноўных культурных роляў.